הטיול יוצא לדרכו ביום שישי (לטובת שומרי השבת), ה- 25 במאי 2018. זהו טיול רבעוני, ובמסגרתו תתקיים פריסה בשרית מפנקת באזור יער יתיר, כמובן על חשבון המועדון.
הטיול יהיה לכיוון דרום (בכפוף לשינויי מזג האוויר) על גבי כבישים מהמפותלים והיפים בארץ. בסה”כ כ- 330 ק”מ מנקודת הכינוס ועד החזרה לאזור המרכז.
חלק מהמסלול עובר על פני כבישים מעולים ביותר, ואילו חלקו על כבישים פחות טובים. יש קטעים מסויימים שבהם יש חצץ על הכביש או הפרעות אחרות (כמו בעלי חיים שחוצים את הכביש). יש לקחת כל סיכון בחשבון, כיוון שתנאי הכביש עשויים להשתנות בכל רגע. בחלקו האחרון של הטיול, אחרי הפריסה ובדרך הביתה, המסלול עובר בקטע קצר של מספר ק”מ מעבר לקו הירוק. אנו חוצים שני מחסומים. זהירות שם מנהגים בני דודים שעלולים לסטות מנתיב נסיעתם!
למי שקצר מאוד בדלק, נקודת העצירה הבאה תהיה באזור קליה כ- 80 ק”מ מנקודת היציאה. נקודת התדלוק שאחריה תהיה אחרי מלונות ים המלח – כ- 140 ק”מ מנקודת היציאה. נקודת התדלוק האחרונה תהיה בצומת שוקת – כ- 240 ק”מ מנקודת היציאה. כולם מתדלקים, גם אם הטווח שלכם גדול יותר.